#

# i-Manual en línia

- Imprimeix
- Mida de lletra

- Pàgina superior >
- Característiques del televisor “BRAVIA” >
- Funció 3D

# Funció 3D

Permet gaudir de les imatges i gràfics en 3D (tres dimensions) mitjançant l’ús de les Ulleres 3D i el Transmissor síncron 3D opcionals.

Gaudiu del contingut en 3D (tres dimensions) mitjançant l’ús de les Ulleres 3D i el Transmissor síncron 3D. Amb aquesta funció podreu gaudir de la visualització d’impactants continguts d’entreteniment en 3D com, per exemple, videojocs en 3D i discs Blu-ray Disc en 3D.

Ulleres 3D
TDG-BR100
Transmissor síncron 3D
TMR-BR100

####

- Mitjançant l’ús de les Ulleres 3D opcionals, els espectadors addicionals podran gaudir del contingut en 3D. (La il·lustració mostra el model TDG-BR100.)

####

- Les Ulleres 3D i el Transmissor síncron 3D se subministren o estan disponibles com a accessoris opcionals, en funció del model de televisor. En algunes regions o països, és possible que les Ulleres 3D i el Transmissor síncron 3D no estiguin disponibles.

## Visualització de contingut en 3D

El mode de visualització en 3D se selecciona automàticament quan es detecta un senyal 3D. Si premeu el botó 3D, s’alternaran el mode de visualització en 3D i el mode de visualització en 2D.

3D

####

- Seleccioneu “No” des de “Visualització automàtica de 3D” per activar o desactivar manualment el mode de visualització en 3D. Premeu HOME i, a continuació, seleccioneu > Pantalla > Ajustos 3D.
- L’efecte 3D només s’obté quan les imatges es visualitzen en pantalla completa.

## Gaudiu de l’Efecte 3D simulat

Si premeu el botó 3D mentre visualitzeu contingut en 2D, obtindreu un efecte 3D simulat per a les imatges en 2D.

3D

####

- És possible que l’efecte 3D sigui menys pronunciat amb algunes fonts d’imatge.
- La percepció de l’efecte 3D pot variar d’una persona a una altra.
- El mode de visualització 3D simulat canvia automàticament a mode de visualització en 2D una hora després d’activar-lo.

## Rang de comunicacions del Transmissor síncron 3D i les Ulleres 3D

A les il·lustracions es mostren l’angle i la distància de visualització recomanats. Per gaudir del millor efecte 3D, la posició de visualització preferida s’ha de mantenir dins del rang de funcionament del transmissor síncron 3D.

Vista lateral
Transmissor
síncron 3D
Vista zenital

####

- L’angle i la distància de visualització recomanats poden variar en funció de la ubicació del televisor i de les condicions de l’habitació.
- No poseu res davant del Transmissor síncron 3D, ja que això en podria afectar el funcionament.
- És possible que els senyals entre el Transmissor síncron 3D i les Ulleres 3D s’interrompin si s’utilitza un dispositiu d’infrarojos a prop del televisor.
- No col·loqueu el Transmissor síncron 3D a prop del sensor del comandament a distància situat a la part frontal del televisor . És possible que el senyal del transmissor interfereixi amb el funcionament del comandament a distància per infrarojos.

## Menú 3D

Premeu OPTIONS al comandament a distància i seleccioneu “Menú 3D” des de la llista del menú per a realitzar els següents ajustos.

- Visualització 3D
- - Permet alternar entre el mode de visualització en 3D i el de 2D.
- Ajust de la profunditat 3D
- - Permet ajustar la profunditat de les imatges de 3D a la pantalla. Només està disponible per continguts amb senyals 3D. Es recomana la selecció de “0” per a un ús normal. És possible que l’efecte 3D sigui menys pronunciat en funció dels ajustos.
- Efecte 3D simulat
- - Utilitzeu-lo per augmentar o reduir l’efecte 3D quan visualitzeu imatges de 2D en 3D simulat.
- Brillantor en les ulleres 3D
- - Permet ajustar la brillantor de la imatge quan utilitzeu el mode de visualització en 3D. En seleccionar “Auto.”, la brillantor de la imatge a través de les Ulleres 3D s’ajusta automàticament juntament amb el paràmetre “Selecció d’escena”.
- Format 3D
- 3D simulat: permet visualitzar imatges de 2D normals en 3D simulat.
- De costat: permet visualitzar contingut de 3D en format De costat. Seleccioneu aquesta opció per a visualitzar dues imatges gairebé idèntiques, l’una al costat de l’altra, per visualitzacions en 3D. Poseu-vos les Ulleres 3D abans d’establir el “Format 3D” ja que, si no ho feu, les instruccions seran il·legibles perquè les lletres 3D duplicades apareixeran borroses a la pantalla.
- Sobre-Sota: permet visualitzar contingut de 3D en format Sobre-Sota. Seleccioneu aquesta opció per a visualitzar dues imatges gairebé idèntiques, l’una a sobre de l’altra, per visualitzacions en 3D. Poseu-vos les Ulleres 3D abans d’establir el “Format 3D” ja que, si no ho feu, les instruccions seran il·legibles perquè les lletres 3D duplicades apareixeran borroses a la pantalla.

Copyright 2010 Sony Corporation